b'\n_START_ARTICLE_\nMurmansk\n_START_SECTION_\nAjalugu\n_START_PARAGRAPH_\nKoola poolsaare alad olid ajaloolised saamide asualad. Keskajal laienes aladele Novgorodi vabariigi v\xc3\xb5im, hiljem liideti alad Moskva suurv\xc3\xbcrstiriigiga._NEWLINE_Venemaa keisririigis 1916\xe2\x80\x931917 kandis linn Romanovite d\xc3\xbcnastia auks nime Romanov-Murmanil (\xd0\xa0\xd0\xbe\xd0\xbc\xd0\xb0\xd0\xbd\xd0\xbe\xd0\xb2-\xd0\xbd\xd0\xb0-\xd0\x9c\xd1\x83\xd1\x80\xd0\xbc\xd0\xb0\xd0\xbd\xd0\xb5). _NEWLINE_Esimene maailmas\xc3\xb5ja ajal toimetati Venemaa keisririigi Antanta-liitlaste poole Koola poolsaarele ja Murmanskisse \xc3\xbcle miljoni tonni s\xc3\xb5javarustust keisririigi s\xc3\xb5jav\xc3\xa4ele. Saksamaa keisririigi ja N\xc3\xb5ukogude Venemaa vahel s\xc3\xb5lmitud separaatrahulepingu s\xc3\xb5lmimise ja rindejoone l\xc3\xa4henemisel Petrogradile, 1918. aasta 6. m\xc3\xa4rtsil maabusid Murmanskis lahingulaev "Glory"lt Suurbritannia s\xc3\xb5jav\xc3\xa4elased, kokkuleppel N\xc3\xb5ukogude valitsusega linnas asuva varustuse kaitseks ning v\xc3\xb5imaliku saksa pealetungi eest. Alanud Vene kodus\xc3\xb5jas kuulutas Murmanski N\xc3\xb5ukogu 30. juunil end enesem\xc3\xa4\xc3\xa4ramis\xc3\xb5iguse alusel iseseisvaks ja eraldunud N\xc3\xb5ukogude Venemaast. Murmanski koalitsioonin\xc3\xb5ukogu toetas ka Suurbritannia, kelle toel moodustati piirkonnas Briti-Slaavi ja Prantsuse-Slaavi s\xc3\xb5jav\xc3\xa4eosad. 1918\xe2\x80\x931920 oli Murmansk okupeeritud l\xc3\xa4\xc3\xa4neriikide poolt, kes toetasid Vene kodus\xc3\xb5jas valgeid, P\xc3\xb5hjarindel.'